Na temelju članka 58. i 118. Zakona o odgoju i obrazovanju u osnovnoj i srednjoj školi Narodne novine br. 87/08., 86/09., 92/10., 105/10. i ispravak, 90/11., 16/12., 86/12., 94/13., 152/14., 7/17., 68/18. i 98/19) i članaka 53. i 166. Statuta Osnovne škole Drenje, Drenje nakon provedene rasprave na Učiteljskom vijeću, Vijeću roditelja i Vijeću učenika, Školski odbor na sjednici održanoj 23. prosinca 2019. godine donio je

**Izmjene i dopune**

**KUĆNOG REDA OSNOVNE ŠKOLE DRENJE**

**Članak 1.**

Članak 16. mijenja se i glasi:

Učenici koji posjeduju mobilne aparate dužni su iste prije ulaska u Školu isključiti i spremiti u učeničku torbu.

Tijekom boravka u Školi učenicima nije dopušteno korištenje mobilnih telefona i drugih tehničkih uređaja za komunikaciju, što podrazumijeva korištenje istih i pod školskim odmorima.

Iznimno, u hitnim slučajevima, uz odobrenje učitelja, stručnog suradnika ili ravnatelja Škole, učenik može koristiti mobilni telefon ili drugi tehnički uređaj za komunikaciju.

U prostorima Škole učenicima, također, nije dopušteno korištenje mobilnih telefona ili drugih tehničkih uređaja u svrhu neovlaštenog: audiosnimanja, videosnimanja, fotografiranja.

Odredbe prethodnog stavka ovog članka izuzimaju učenike koji navedene radnje obavljaju tijekom nastave i drugih odgojno-obrazovnih sadržaja, pod stručnim vodstvom učitelja.

Svako neovlašteno snimanje i fotografiranje predstavlja teže kršenje ovog Kućnog reda te važećih zakona Republike Hrvatske.

Pod odmorima učenika dežurni učitelji dužni su provjeravati pridržavaju li se učenici pravila o nekorištenju mobitela.

**Članak 2.**

Iza članka 16. dodaje se članak 16a koji glasi:

U slučaju kršenja odredbi članka 16. ovog Kućnog reda, učitelj, razrednik, stručni suradnik ili zaposlenik Škole imaju pravo privremeno zadržati mobilni telefon ili drugi tehnički uređaj do dolaska roditelja/skrbnika učenika.

Razrednik je obvezan o poduzetoj radnji u najkraćem mogućem roku obavijestiti roditelja/skrbnika te ga pozvati da preuzme mobilni telefon ili drugi tehnički uređaj.

Mobilni telefon ili drugi tehnički uređaj do dolaska roditelja pohranjuje se u tajništvu Škole.

Razrednik roditelje/skrbnike prilikom razgovora upozorava na kršenje ovog Pravilnika i moguće posljedice koje iz toga proizlaze.

**Članak 3.**

Ove izmjene i dopune Kućnog reda stupaju na snagu osnog dana od dana objave na oglasnoj ploči Škole.

KLASA:003-05/19-01/03

URBROJ:2121-18-01-19-1

Drenje, 23. prosinac 2019.

PREDSJEDNIK ŠKOLSKOG ODBORA

 Lucija Tomić

Ove Izmjene i dopune Kućnog reda objavljene su na oglasnoj ploči Škole dana 23. prosinca i stupaju na snagu 31. prosinca 2019.

RAVNATELJ

Darko Čota. Dipl. ing